CELEX: 31998D0514
Language: hr
Date: 1998-07-29 00:00:00
Title: 98/514/EZ: Odluka Vijeća od 29. srpnja 1998. o izmjeni Odluke Vijeća 96/411/EZ o poboljšanju poljoprivredne statistike Zajednice (priopćena pod brojem dokumenta C(1998) 2135)  Tekst značajan za EGP

03/Sv. 54
            
            
               HR
            
            
               Službeni list Europske unije
            
            
               26
            
         31998D0514
   
               L 230/28
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 29. srpnja 1998.
   o izmjeni Odluke Vijeća 96/411/EZ o poboljšanju poljoprivredne statistike Zajednice
   (priopćena pod brojem dokumenta C(1998) 2135)
   (Tekst značajan za EGP)
   (98/514/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 96/411/EZ od 25. lipnja 1996. o poboljšanju poljoprivredne statistike Zajednice (1), kako je izmijenjena Odlukom 98/3/EZ (2), a posebno njezin članak 8.,
   budući da je očuvanje kakvoće ruralnog okoliša jedan od ciljeva politike ruralnog razvoja;
   budući da treba imati na raspolaganju primjerene instrumente kako bi se pružili pouzdani statistički podaci u ovom području;
   budući da s tim ciljem Odluku 96/411/EZ treba izmijeniti zamjenom Priloga II. ovoj Uredbi;
   budući da su mjere utvrđene ovom Odlukom u skladu s mišljenjem koje je dostavio Stalni odbor za poljoprivrednu statistiku,
   DONIJELA JE OVU ODLUKU:
   Članak 1.
   Prilog II. Odluci 96/411/EZ se zamjenjuje Prilogom ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 29. srpnja 1998.
      
         
            Za Komisiju
         
         Yves-Thibault DE SILGUY
         
            Član Komisije
         
      
   
   
      (1)  SL L 162, 1.7.1996., str. 14.
   
      (2)  SL L 1, 3.1.1998., str. 9.
   PRILOG
   
      
         „PRILOG II.
         PODRUČJA GDJE POSTOJE NOVE ILI RASTUĆE POTREBE
         
            Teme
         
         
                     1.
                  
                  
                     Pregled strukture poljoprivrednih gospodarstava: donošenje popisa značajki kako bi se uzele u obzir nove potrebe.
                  
               
                     2.
                  
                  
                     Brze procjene planova sjetve i sadnje na početku zime, za glavne kulture.
                  
               
                     3.
                  
                  
                     Unapređenje i brzo pružanje statističkih podataka o proizvodnji u nekim sektorima (voće i povrće, vino, jaja i perad, cvijeće).
                  
               
                     4.
                  
                  
                     Unapređena statistika o potrošnji i o stanjima na zalihi i promjenama za glavne proizvode s ciljem urednog uravnoteženja ponude na europskoj razini.
                  
               
                     5.
                  
                  
                     Krma za stoku: prevladavanje nekih kašnjenja u krmnoj bilanci.
                  
               
                     6.
                  
                  
                     Razvoj uravnoteženije šumarske statistike Zajednice.
                  
               
                     7.
                  
                  
                     Statistika cijena u poljoprivredi: novi odabir potpune serije cijena u poljoprivredi uzimajući u obzir tehnički napredak i gospodarske promjene.
                  
               
                     8.
                  
                  
                     Statistički podaci o ruralnom razvoju i o utjecaju poljoprivrede na okoliš.
                  
               
            Metodologija
         
         
                     9.
                  
                  
                     Unapređene i nove metode koje omogućavaju državama članicama da učinkovitije udovolje postojećim i novim zahtjevima za pružanjem informacija npr. manje ankete, administrativni podaci, skupovi, daljinsko istraživanje.”